Апоет ианиҩызтәи аамҭа иазку ажәеинраалақәа рҿы иааирԥшуеит усҟан аԥсуаа рыбзазара зеиԥшраз, гәыӷырҭас, гәҭыхақәас, гәаҳәарақәас ирымаз, насгьы поезиатә ажәала, сатирала, ирмаананы дақәыӡбоит аҳра зуаз асоциалтә еиҟарамра, иҟоуп ажәытә ҵас бааԥсқәа ҿаԥызҽуеи Аԥсны аԥсабара сахьақәа аазырԥшуеи, ишиашоу абжьгаратә формала иҳәоу, ааӡаратә ҵакы змоу ажәеинраалақәагьы.